16. ΝΟΜΟΣ υπ’ αριθ. 28 της 24/27 Ιουν. 1946 Περί κυρώσεως του από 10 Μαΐου 1946 Ν.Δ/τος «περί τροποποιήσεως της περί Τεχνικού Επιμελητηρίου της Ελλάδος κειμένης Νομοθεσίας». Άρθρον πρώτον.-Κυρούται το από 10 Μαΐου 1946 Ν.Δ/γμα «περί τροποποιήσεως της «περί Τεχνικού Επιμελητηρίου της Ελλάδος κειμένης Νομοθεσίας» (Εφ. Κυβερνήσεως 158/11-5-46) έχον ούτω: Περί τροποποιήσεως της περί τεχνικού Επιμελητηρίου της Ελλάδος κειμένης νομοθεσίας. Άρθρ.1.-Προς εκπλήρωσιν των σκοπών του Τ.Ε.Ε. ισχύουν αι κάτωθι διατάξεις: α)Πάσαι αι Υπηρεσίαι του Δημοσίου ή Νομικών Προσώπων Δημοσίου Δικαίου, αίτινες εκτελούσιν έργα, προμηθεύουσιν ή προμηθεύονται δομήσιμα υλικά και εν γένει μελετώσιν, επιβλέπουσιν ή εκτελούσι πάσης φύσεως τεχνικά έργα, υποχρεούνται όπως αποστέλλουν εις το Τεχνικόν Επιμελητήριον της Ελλάδος τας σχετικάς προς την δράσιν των στατιστικάς πληροφορίας, συμφώνως προς τας εκάστοτε υπ’ αυτού εκδιδομένας οδηγίας. 14.Β.ε.16 Τεχνικό Επιμελητήριο β)Το παρά τω Τ.Ε.Ε. λειτουργούν Τμήμα Τεχνικών Μελετών και Εκδόσεων, μετατρέπεται εις Διεύθυνσιν μελετών. Της Διευθύνσεως ταύτης προΐσταται υπάλληλος του Τ.Ε.Ε. επί βαθμώ και μισθώ Επιθεωρητού Δημοσίων Έργων. Η θέσις αύτη πληρούται κατόπιν αποφάσεως της Διοικούσης Επιτροπής, δια προαγωγής κατ’ εκλογήν εντός των Τμηματαρχών του Τ.Ε.Ε., εφ’ όσον κέκτηται τα κατά το από 29 Ιαν. 1940 Β.Δ/γμα, άρθρ. 15 εδαφ.17 απαιτούμενα προσόντα. Τα της αρμοδιότητος της Διευθύνσεως της διαιρέσεως εις Γραφείο, ως και πάσα άλλη σχετική λεπτομέρεια, καθορισθήσονται δια Δ/τος. γ)Επιτρέπεται δια Δ/τος η ίδρυσις θέσεως Διευθυντού της Βιβλιοθήκης, επί βαθμώ και μισθώ καθορισθησομένω δια Δ/τος. δ)Δύνανται να συνιστώνται παρά τω Επιμελητηρίω δι’ αποφάσεως της Διοικούσης Επιτροπής, ειδικαί Επιτροπαί, εκ μελών του Επιμελητηρίου ή και άλλων επιστημόνων. Ομοίως είναι δυνατή η ανάθεσις εκπονήσεως ωρισμένης μελέτης, μεταφράσεων, σχεδίων κ.τ.τ. εις ένα ή πλείονας επιστήμονας αναλόγου ειδικότητος. Εις τα μέλη των ως άνω Επιτροπών και τους εις ους ανατίθεται η εκπόνησις Μελετών κλπ., δύναται να καταβάλληται αποζημίωσις καθοριζομένη δι’ αποφάσεως της Διοικούσης Επιτροπής, εγγραφομένου εκάστοτε εις τον προϋπολογισμόν των εξόδων του Επιμελητηρίου, αναλόγου κονδυλίου. Το ανωτέρω εδάφιο διατηρήθηκε σε ισχύ από το Π.Δ. αριθ. 183/25-27 Φεβρ. 1981 (ΦΕΚ Α΄ 51). ε)Εις υπαλλήλους του Επιμελητηρίου εκτελούντας καθήκοντα Εισηγητών ή Γραμματέων Συμβουλίων ή Επιτροπών, συνιστωμένων παρά τω Επιμελητηρίω, ή εκτελούντας τας εν εδάφ. δ΄ κατανομαζομένας εργασίας, υπέρ τας κεκανονισμένας ώρας, προς εκτέλεσιν ειδικής ή επειγούσης εργασίας, καταβάλλεται ιδιαιτέρα αποζημίωσις οριζομένη υπό της Διοικούσης Επιτροπής. Άρθρ.2.-Αι κατά τας κειμένας διατάξεις εκτελούμεναι υπό του Τ.Ε.Ε. πραγματογνωμοσύναι και εκτιμήσεις φθορών, βλαβών ή καταστροφών, επελθουσών εκ των πολεμικών γεγονότων εν γένει επί οικοδομών, εργοστασίων, μηχανημάτων, βιομηχανικών εγκαταστάσεων κλπ., έχουσιν αποδεικτικήν δύναμιν ενώπιον των υφισταμένων ή ιδρυθησομένων Επιτροπών ή Δικαστηρίων αποζημιώσεων. Άρθρ.3.-(Διεγράφη δια του άρθρου δευτέρου του κυρωτικού νόμου). Άρθρ.4.-(Αντικαθίσταται η παρ. 3 του άρθρ. 36 του Π.Δ. 27 Νοεμ. 1926, ανωτ. αριθ. 1). Άρθρ.5.-Η ιεραρχία των υπαλλήλων του Τεχνικού Επιμελητηρίου των μη κεκτημένων δίπλωμα Ανωτάτης Σχολής, εξαντλείται εις τον βαθμόν του Εισηγητού, του αριθμού των θέσεων Εισηγητών και Γραμματέων θεωρουμένων κοινών. Η Διοικούσα Επιτροπή του Τεχνικού Επιμελητηρίου εντός μηνός από της ισχύος του παρόντος, βάσει της ανωτέρω παραγράφου, θέλει προβή εις την κατάταξιν αυτών. Άρθρ.6.-(Απαγορεύεται οιαδήποτε ανάμιξις του Τεχνικού Επιμελητηρίου εις πολιτικάς εκδηλώσεις και η εν γένει διεξαγωγή πολιτικών εν αυτώ συζητήσεων ή συγκεντρώσεων). Το άνω πρώτο εδάφιο καταργήθηκε από την περίπτ. β΄ άρθρ. 23 του Νόμ. 1486/1984, κατωτ. αριθ. 33. Απαγορεύεται εις οιανδήποτε επωνυμίαν Σωματείων ή άλλων Οργανώσεων, η προσθήκη των λέξεων «Μελών του Τεχνικού Επιμελητηρίου της Ελλάδος», ως και η χρησιμοποίησις του τίτλου τούτου εις συγκεντρώσεις ή άλλας εκδηλώσεις μη προερχομένας εκ του Τεχνικού Επιμελητηρίου της Ελλάδος. Τυχόν υφισταμένη τοιαύτη επωνυμία καταργείται από της δημοσιεύσεως του παρόντος, του οικείου Σωματείου υποχρεουμένου όπως αλλάξη τον χρησιμοποιούμενον υπ’ αυτού τίτλον. Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν εις την μέλλουσαν να συνέλθη Βουλήν. Άρθρον Δεύτερον.-Το άρθρ. 3 του ανωτέρω Ν.Δ/τος διαγράφεται. Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. 